লিগ পর্বের ম্যাচগুলোয় দু’দল সমান দাপট দেখালেও কাল সেরা ক্রিকেট খেলে ফাইনাল নিশ্চিত করতে চায় রংপুর। শুক্রবার মিরপুর একাডেমি মাঠে অনুশীলন শেষে রংপুরের অলরাউন্ডার ড্যারেন স্যামি সংবাদমাধ্যমে বলেছেন, ‘টুর্নামেন্টটি আমরা দারুণভাবে শুরু করেছিলাম। এখন আমাদের সামনে সুযোগ এসেছে সবার আগে ফাইনালে যাওয়ার। আমার মনে হয়, রংপুর এখনো তাদের সেরা ক্রিকেটটা খেলেনি। কালকে আমাদের সামনে সেটা করে দেখানোর সুযোগ এসে গেছে। ফাইনালে যাওয়ার জন্য সেটাই করবো আমরা।